Акциони план Стратегије социјалне заштите општине Ириг

|  |  |  |  |  |  |
| --- | --- | --- | --- | --- | --- |
| **Општи циљ**: Унапредити систем социјалне заштите у оквиру свих мандатних надлежности које припадају делокругу система социјалне заштите и креирати максимално подржавајуће окружење и заједницу. | | | | | |
|  | | | | | |
| **Посебни циљ 1**: Развијати доступност и ефикасност постојећих и успоставити нове услуге социјалне заштите. | | | | | |
| **Број мере** | **Мера/активност** | **Индикатори** | **Опис активности у циљу остварења/резултат** | **Временски период** | **Носиоци активности** |
|  | Обезбедити континуитет, одрживост и ефективност услуге Лични пратилац, уз повећање доступности кроз повећање броја корисника услуге. | * Временски период доступности услуге током календарске године; * Број корисника услуге; * Задовољство корисника и чланова породице услугом која им се пружа. | Услуга успостављена и обезбеђена средства за пружање услуге у континуитету, без прекида, током периода на који се стратегија доноси. | 2022-2027 | Општина, Центар за социјални рад, пружаоци услуга социјалне заштите. |
|  | Обезбедити континуитет, одрживост и ефикасност услуге социјално становање у заштићеним условима. | * Развијен и усвојен Правилник о пружању услуге социјално становање у заштићеним условима на територији општине Ириг; * Број корисника услуге; * Задовољство корисника услугом. | Услуга успостављена и обезбеђена средства за пружање услуге у континуитету, током периода на који се стратегија доноси. | 2022-2027 | Општина, Центар за социјални рад, пружалац услуге. |
|  | Успоставити и континуирано пружати услугу Помоћ у кући. | * Услуга успостављена на територији општине Ириг; * Број корисника услуге; * Број месеци у календарској години током којих се услуга пружа корисницима. | Услуга је успостављена и континуирано, без прекида, доступна становницима општине Ириг. | 2022-2027 | Општина, Центар за социјални рад, пружаоци услуга социјалне заштите. |
|  | Радити на развијању других дневних услуга у заједници (укључујући услугу Дневни боравак за различите категорије корисника). | * Број других Дневних услуга у заједници које су успостављене на територији Ирига. | Услуге су успостављене и доступне су становницима Ирига. | 2022-2027 | Општина, Центар за социјални рад, пружаоци услуга социјалне заштите. |
|  | Радити на развијању услуга саветовалишта за брак и породицу. | * Услуга успостављена. | Успоставити и пружати услуге саветовалишта за брак и породицу. | 2022-2027 | Центар за социјални рад. |
|  | Афирмисати услуге Породичног смештаја и хранитељства, кроз рад на мотивисању становништва да се укључе у услугу као хранитељи. | * Број лица пријављених да обављају послове хранитеља; * Број хранитеља који имају лиценцу за пружање услуге; * Постојање довољног броја хранитеља имајући у виду потребе за тим пословима. | Повећано је интересовање за хранитељство, кроз реализацију медијских кампања и мотивисање грађана да обављају ову делатност. | 2022-2027 | Општина, Центар за социјални рад, медији. |
|  | Развој услуге СОС телефон. | * Услуга СОС телефон је успостављена и доступна у Иригу. | Обезбеђена су средства, технички, кадровски капацитети и услуга је успостављена. | 2024-2027 | Општина, Центар за социјални рад, организације цивилног друштва, пружалац услуга социјалне заштите. |
|  | Успоставити и континуирано пружати услуге подршке за самосталан живот за особе са инвалидитетом. | * Услуга успостављена и доступна. | Обезбеђена су средства, технички и кадровски капацитети за успостављање услуге. | 2023-2027 | Центар за социјални рад, организације цивилног друштва, |
|  | Развијати и радити на стандардизацији услуга социјалне заштите за којима постоји потреба међу становницима општине Ириг. | * Креирати стандарде квалитета за услугу Клубови за старије. * Број услуга које су развијене и стандардизоване на локалном нивоу. | Идентификоване су потребе, на методолошки утемељен начин и у складу са потребама развијене и стандардизоване услуге за којима постоји потреба у Иригу. | 2022-2027 | Општина, Центар за социјални рад. |
|  | Радити на афирмацији и креирању услова за успостављање услуга смештаја корисника (са фокусом на могућности и недржавног сектора да буде пружалац услуга). | * Креиран план информисања шире јавности и предузетника о услугама социјалне заштите; * Број заинтересованих пружалаца услуга смештаја; * Број лиценцираних пружалаца услуга смештаја. | Све заинтересоване стране су упознате са привредним потенцијалима и значајем услуге за становништво. На основу тих сазнања исказују намеру и успостављају услуге смештаја. | 2022-2027 | Општина, Центар за социјлани рад, организације цивилног друштва. |
|  | Радити на успостављању других услуга за којима се препозна потреба међу становништвом општине Ириг. | * Реализовано истраживање са специфичном тематиком испитивања потреба становништва за услугама социјалне заштите. | Услуга је успостављена, како формално правно, тако и практично. Ова услуга је, као таква, доступна становницима. | 2022-2027 | Општина, Центар за социјални рад, организације цивилног друштва. |
| **Посебни циљ 2**: Унапредити услове рада у Центру за социјални рад, као матичној установи успостављеној у оквиру система социјалне заштите. | | | | | |
| **Број мере** | **Мера/активност** | **Индикатори** | **Опис активности у циљу остварења/резултат** | **Временски период** |  |
| 2.1. | Повећати број запослених стручних радника – водитеља случаја у Центру за социјални рад и обезбедити све стручне профиле за тимски рад. | * Укупан број стручних радника запослених у ЦСР на позицији водитеља случаја; * Број запослених водитеља случаја који се финансирају из средстава јединице локалне самоуправе; * Број запослених водитеља случаја који су финансирани из средстава буџета Републике Србије. | Повећање броја водитеља случаја запослених у Центру за социјални рад Ириг.  Повећање броја запослених остварено је кроз средства обезбеђена из буџета Републике Србије и буџета јединице локалне самоуправе. | 2022-2027 | Општина; Министарство за рад, запошљавање борачка и социјална питања; Центар за социјални рад |
| 2.2. | Одржати систем супервизије у Центру за социјални рад. | * Број ангажованог особља запослених на позицији супервизора у ЦСР; * Број запосленог особља са лиценцом Коморе социјалне заштите за обављање супервизијских послова. | Супервизија у Центру за социјални рад је успостављена и одговарајући број супервизора је запослен. | 2022-2027 | Центар за социјални рад. |
| 2.3. | Обезбедити механизме који омогућавају континуирану едукацију запослених у Центрима за социјални рад, укључујући обезбеђење похађања довољног броја обука који је предвиђен као услов за обнову лиценце за обављање основних стручних послова у социјалној заштити, коју издаје Комора социјалне заштите. | * Број акредитованих програма обуке, са и без провере знања, које су запослени у Центру за социјални рад похађали; * Број бодова које су стручни радници стекли по основу похађања програма обуке, а у циљу обнављања лиценце код Коморе социјалне заштите; * Број обновљених лиценци стручних радника. | Стручни радници су у периоду на који се стратегија односи похађали одговарајући број програма обуке, како би се обезбедило поштовање принципа континуиране едукације запослених.  Кроз програме едукације стручних радника стечена су знања која су потребна за обављање послова водитеља случаја, а стечени су и формални услови за обнову лиценце и стицање бодова неопходних за стручно усавршавање. | 2022-2027 | Центар за социјални рад. |
| 2.4. | Обезбедити просторне услове за квалитетан рад у Центру. | * Обезбедити и опремити просторију за разговор са корисницима; * Обезбедити и опремити просторију за виђање детета у контролисаним условима. | Поднет захтев локалној самоуправи за обезбеђивање додатне просторије. | 2022-2027 | Општина, Центар за социјални рад |
| **Посебни циљ 3**: Развијати сарадњу са организацијама цивилног друштва и приватним сектором | | | | | |
| **Број мере** | **Мера/активност** | **Индикатори** | **Опис активности у циљу остварења/резултат** | **Временски период** | **Носиоци активности** |
| 3.1. | Мотивисати приватне предузетнике да реализују друштвено одговорно предузетништво. | * Број предузећа које у свом пословању примењују компоненту друштвено одговорног пословања. | Приватни предузетници су мотивисани да примењују друштвено одговорно предузетништво и узимају учешће у активностима које имају за циљ да унапреде положај вулнерабилних група општине Ириг. | 2022-2027 | Општина, средства јавног информисања (медији), Центар за социјални рад, школе. |
| 3.2. | Повећати учешће приватних предузетника у друштвено одговорним акцијама на територији општине Ириг. | * Број приватних предузетника који су узели ангажман у реализацији друштвено одговорних активности, а у циљу унапређења положаја угрожених категорија становништва; * Број активности у којима су предузетници учествовали. | Приватни предузетници и приватна предузећа су повећали учешће и непосредни ангажман у друштвено одговорним акцијама које се спроводе на територији Ирига. | 2022-2027 | Општина, средства јавног информисања (медији), Центар за социјални рад, школе. |
| 3.3. | Повећати број организација цивилног друштва које свој професионални ангажман остварују на територији општине Ириг. | * Број организација цивилног друштва основаних на територији Ирига; * Број организација цивилног друштва које делују и остварују непосредан професионални ангажман у Иригу. | Повећан је број организација цивилног друштва које раде и делују у Иригу. | 2022-2027 | Општина, средства јавног информисања (медији), Центар за социјални рад, школе, здравствене установе. |
| 3.4. | Креирати план за јачање организација цивилног друштва и успостављање нових. | * Индикатор представља (не)постојање плана за јачање организација цивилног друштва на територији општине Ириг. | План су креирале релевантне установе општине Ириг и он као такав доприноси јачању цивилног сектора, у смислу ојачања постојећих и успостављања нових организација. | 2022-2027 | Општина. |
| **Посебни циљ 4**: Радити на унапређењу солидарности међу становништвом Ирига. | | | | | |
| **Број мере** | **Мера/активност** | **Индикатори** | **Опис активности у циљу остварења/резултат** | **Временски период** | **Носиоци активности** |
| 4.1. | Промовисати волонтеризам и хуманитарне активности. | * Број волонтерских и хуманитарних активности које су спроведене. | Волонтерске и хуманитарне активности афирмисане су и подржане од органа јавне власти, а непосредни ангажман узеле су групе грађана, ОЦД организације, становници Ирига. | 2022-2027 | Општина, средства јавног информисања (медији), школе, здравствене установе, Црвени крст, организације цивилног друштва. |
| 4.2. | Реализација волонтерских акција у циљу промоције међугенерацијске солидарности међу становништвом у Иригу. | * Број акција у циљу јачања међугенерацијске солидарности; * Степен постојеће међугенерацијске солидарности о ком извештавају грађани. | Међугенерацијска солидарност је повећана, а волонтерске активности са тематиком међугенерацијске солидарности су повећане. | 2022-2027 | Општина, средства јавног информисања (медији), школе, здравствене установе, Црвени крст, организације цивилног друштва. |
| 4.3. | Реализација активности у циљу смањења социјалне дистанце према вулнерабилним групама становништва. | * Број акција у циљу смањења социјалне дистанце; * Степен постојеће социјалне дистанце о ком извештавају грађани. | Социјална дистанца је смањена, а однос према вулнерабилним групама је побољшан. | 2022-2027 | Општина, средства јавног информисања (медији), школе, здравствене установе, Црвени крст, организације цивилног друштва. |
| 4.4. | Организовати активности у циљу оснаживања угрожених група становника Ирига (Роми, старија популација, деца, националне мањине, бескућници, социјално угрожени и друге маргинализоване групе). | * Број активности предузетих у циљу оснаживања угрожених група становништва; * Степен маргинализације угрожених група становника. | Предузет је значајан број активности и пројеката у циљу оснаживања угрожених група, што је узроковало смањење степена маргинализације ове популације. | 2022-2027 | Општина, средства јавног информисања (медији), школе, здравствене установе, Црвени крст, организације цивилног друштва. |
| **Посебни циљ 5**: Унапредити постојеће и развијати нове облике сарадње установа унутар система социјалне заштите и интерсекторске облике сарадње. | | | | | |
| **Број мере** | **Мера/активност** | **Индикатори** | **Опис активности у циљу остварења/резултат** | **Временски период** | **Носиоци активности** |
| 5.1. | Додатно ојачати формалне основе интерсекторске сарадње установа из делокруга система социјалне заштите на територији општине Ириг са установама из области образовања, здравства, полиције, тужилаштва, судства. | * Број споразума о интерсекторској сарадњи који су закључени на територији општине Ириг. | Формални споразуми су закључени, а њихово закључивање допринело је унапређењу сарадње између система социјалне заштите, са установама из делокруга образовања, здравства, полиције, тужилаштва и судства. | 2022-2027 | Општина, школе, здравствене установе, организације цивилног друштва, тужилаштво, судство, полиција. |
| 5.2. | Успостављати, унапређивати и развијати сарадњу са установама из система социјалне заштите које су основане на територији других јединица локалне самоуправе – са установама за смештај корисника, центрима за породични смештај и усвојење. | * Извештавање о квалитету сарадње установа из система социјалне заштите из Ирига са установама из истог система, али које су основане на територији других јединица локалне самоуправе. | Унапређена је сарадња између установа из Ирига и установа из других јединица локалне самоуправе. | 2022-2027 | Центар за социјални рад. |